Fit for life | Health24
Posted by: M | 2012/05/31
Hi, my vriendin is nou huidig op die fit for life dieet, wat dit behels is die volgende: in die oggend net vrugte tot 12uur want na 12 maak dit vet, dan in die middag eet sy 5 provitas met tamatie of komkommer, of mens kan broodtjie eet of slaai en in die aand eet sy wat sy wil..ek wil net weet is dit ''n gesonde dieet om te volg? ek het dit probeer maar as ek in die oggend net vrugte eet dan peusel ek baie deur die dag want die vrugte maak my nie vol in die oggend nie..maar is so dieet gesond?
Ek beskou nie die dieet wat jy vir my beskryf het, as gesond of basies gebalanseerd nie. Die idee dat mens nie na 12 uur vrugte kan of mag eet, het geen wetenskaplike basis nie. Alle kosse het die potensiaal om mens vet te maak, maar nie saak watter tyd van die dag dit geëet word nie, indien mens Te Veel daarvan eet en te veel energie inneem. Mens kan dus met veiligheid vrugte op enige tyd van die dag eet, maar soos met alle kosse moet mens dit nie oordoen nie, al is vrugte baie gesond. Die voorgestelde middagete is ook gans te laag in energie om mens aan die gang te hou en lae bloedsuiker te verhoed, veral in die middag rondom 16:00 wanneer baie mense hipoglisemies word. My raad is dus om liewer 'n gebalanseerde dieet te gebruik vir verslanking soos op hierdie Webwerf aangedui word. Klik op 'Diet & Nutrition' bo aan hierdie bladsy, dan op 'Healthy Diets' en dan op 'Slimming Diet'.